- Han har været heldig. Indsatsleder Bo Isaksen fra Nordjyllands Beredskab var første redder på stedet, da en mand forulykkede i sin bil i en soloulykke torsdag aften. Ulykken skete på Asdalvej lidt uden for Bjergby ved Hjørring. Her kom ham kørende ad landevejen, da han af ukendte årsager mistede herredømmet over bilen. - Manden blev kørt på sygehuset, men han var ved bevidsthed under hele redningsaktionen, fortæller indsatslederen. Han og de øvrige reddere fra Nordjyllands Beredskab måtte hjælpe den forulykkede bilist ud af bilen, der var endt på siden. Han var fastklemt og kunne ikke selv kravle ud. Ingen andre kom til skade ved ulykken.

Referat:
Ingen andre end bilisten selv kom til skade ved soloulykken lidt uden for Bjergby.